 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ዘይተመልአ ሰላም ኢትዮ-ኤርትራን ውሽጣዊ ወጥሪ ኢትዮጵያን 8 ሓምለ 2020 ምንጪ ስእሊ, EDUARDO SOTERAS ኤርትራን ኢትዮጵያን ብ9 ሓምለ 2018 ስምምዕ ሰላምን ምሕዝነትን ፈሪመን ኣብ መንጎአን ን20 ዓመታት ዝቐጸለ ኩነተ-ኲናት ኣብቂዑ ኢለን ካብ ዝእውጃን እቲ ኣይ-ሰላም-ኣይ-ኲናት እናተባህለ ዝግለጽ ዝነበረ ምትፍናን ኣኽቲሙ ካብ ዝበሃልን ሎሚ ክልተ ዓመት ኮይኑሎ እቲ ተባዕ ስጉምቲ ቀዳማይ ሚኒስተር ኢትዮጵያ ዶር ኣብዪ ኣሕመድን ዓጸፋ ግብረመልሲ ፕረዚደንት ኤርትራ ኣቶ ኢሳይያስ ኣፈወርቂን ሃንደበት ዝተኸስተ ሰላም ዝፈጠሮ ሩፍታ ሓጎስን ተስፋን ካብ ኣደራሻትን ቅርዓትን ክልቲአን ሃገራት ሓሊፉ ኣብ ምሉእ ዓለም ዘቃልሐንዩ ነይሩ ኣብ ጥቅምቲ 2019 ኖበል ኮሚቲ ሽልማት ኖበል ሰላም 2019 ንቀዳማይ ሚኒስተር ኣብዪ ኣሕመድ ምሃቡ ዓለም ንሰላም ክልቲአን ሃገራት ዝሃበቶ ሚዛን ዘርኢዩ ቅድም ውሻጠ ቤትና ነዐሪ ኤርትራውያን ነበርቲ እስራኤል ኤርትራውያን ክትግበሩ ዝደልይዎም ሓሙሽተ መሰረታዊ ለውጥታት ዶብ ትርጉም የብሉን ዝብል ኣዘራርባ ንዓይ ቅቡል ኣይኮነን ኣብታ ክረምቲ እቲኣ ነጎዳ ሰላም ምጅማር በረራታትን ምኽፋት መስመር ቴለፎንን ኣበሲሩ ብፍላይ ኣብ መስከረም ሓድሽ ዓመት ኢትዮጵያ ዶባት ብወግዒ ተኸፊቶም ህዝብታት ክልቲአን ሃገራት ኣብ ባይታ ክተሓቛቖፉ በቒዖም እንተኾነ ግን እቲ ኣድህቦ ማዕከናት ዜና ዓለም ዝሰሓበን ኣብቲ ዞባ ሓድሽ ናይ ምርግጋእ ሃዋሁ ከስፍንዩ ዝተባህለሉ ኣብ ውሽጢ ናይ ኣዋርሕ እዋን ነቲ ዝተፈጥረ ፈንጠዝያ ዝዘርግ ምዕባለታት ክረአ ጀሚሩ ትሕዝቶ ስምምዕ ሰላምን ምሕዝነት 9 ሓምለ 2018 ኣብ ሞንጎ ክልቲአን ሃገራት ዘሎ ሃዋህዉ ኵናት ምብቃዕን ሓድሽ ምዕራፍ ሰላምን ምሕዝነትን ምምስራትን ክልቲኤን ሃገራት ኣብ ፖለቲካ ማሕበረ-ቑጠባዊ ርክባት ባህልን ጸጥታን ሓቢርካ ምስራሕ ምንቅስቓሳት ንግዲ መጓዓዝያን ቴሌኮምዩኒኬሽንን ናብ ንቡር ምምላስን ዲፕሎማሲያዊ ርክባትን ንጥፈታትን ምሕዳስዉሳነ ኮሚሽን ዶብ ምትግባር ዞባዊ ሰላም ልምዓትን ዉህደትን ከረጋግጻ ብሓባር ምስራሕ ዝብሉ ሓሙሽተ መትከላት ስምምዕ ይርከቡዎም ዶባት ስለምንታይ ዘይተሓንጸጸ? 